Eman iezaiezu sinonimoa azpimarratutakoei: 




Eta dorpeok zer? 



Heldu samar harrapatu naute teknologia berriek, aitortzen dut. Baina 
urratsak egitea kalbario gertatzen baza it, ez dut uste nire neuronek erru 
osoa dutenik. Ez da egongo teknologian beste arlorik (esparrurik, 

alorrik), hedatuen artean, hain laguntza zerbitzu gutxi daukanik. Gaur 
gaurkoz, dorpeok jai dugu! 

Gurutzea hartu 

Badira zortzi bat urte erosi nuela lehen ordenagailua, Bilbon, iMac 
ultramodernoa. Kutxa handi batekin itzuli nintzen etxera, eta muntatzeko orduan izan 
nuen ezustea (ustekabea, ustekabekoa), nire kalbarioaren lehen urratsa: argazki eta 
guzti zetorren nola entxufatu argindarra, baina handik aurrera... ezer ez! 

Teknofobo ez agertzeko, neroni hasi nintzen trasteatzen juramentu (birao) 
artean, eta lortu ere lortu nuen teknikorik ekarri gabe posta elektronikoa erabili ahal 
izatea... ordenagailua erosi eta sei hilabetera (urte erdi/sei hilabeteren buruan)! 

Ez du, ordea (haatik, hala ere, dena den...), luze irauten zorion teknologikoak 
dorpearen etxean. Martxatxoa hartzen hasi eta berehala, tximistak erre egin zidan 
modema. Hornitzaileari deitu eta, noski, Bilbora eramateko. Opor egun bat kosta 
zitzaidan broma (txantxa, ezbeharra). Bigarrenez erre zitzaidanean, mandatari bidez 
bidali nuen, eta opor eguna baino garestiago ordaindu nuen. 

Belauniko erori 

Hirugarrenean, aspertuta, PC bat erosi nuen. Arrasaten, badaezpada, zerbitzua 
bertan izan nezan. Etxera eraman eta piztu nuenean, iruditu zitzaidan arrazoi zutela 
Mac zaleek, tonto samarra zela PCa. Gero jakin nuen saldu zidatela inongo (inolako, 
batere) sistema eragilerik gabe. Alegia (hau da, hots), autoa motorrik gabe. Samariar 
batek oparitu zidan berea, eta kutsatu zidan birus itzela (ikaragarria, egundokoa). 
Pikutara artxibo guztiak! Gainera, bitartean, Arrasateko enpresa Beasainera joan 
zitzaidan, eta hor nauzue berriro atze-urrean (hara-hona, bueltaka). 



Horrela joan dira ondorengoak, baina ez dizuet gurutze-bide osoa kontatuko. 
Aspergarria (gogaikarria) da: erori, altxa, berriz erori, berriz altxa, sufrikario luzean. 

Gurutz iltzatu 

Total, Kristo baino josiago nago nire gurutzeari. Ezingo nuke normal bizi posta 
elektronikorik gabe. Irratiko tertulietan (solasetan, solasaldietan, eztabaidetan) 
etxetik sartzen naiz, edizio digitalak aurrean ditudala. Lagun taldea bailitzan (balitz 
bezala) antolatu dut. Familia sakabanatua garenez, badugu blog pribatu bat, 
hurbiltasunik (gertutasunik) ez galtzeko. Bideo-konferentzian aritzen naiz Milwakee- 
ko ilobarekin. Goienkaria eta Argiako artikuluak, bestelako idazkiak, denak eskatzen 
dit sarean egotea. Azken bihurrikeria: iMac zaharrak jarraitzen du modem-a erreta, 
baina wi-fi sarea jarri dut etxean eta orain ordenagailu banatan aritzen gara 
etxekoandrea eta biok. 

Baina hau guztia lortu dut arrastaka, izerdi eta odola maio (ederki, franko...) 
isurita, neurona asko funditzearen truke. Eta ez zaizkit bidean azaldu Maria 
Magdalena edo Simon Zirenekoa nekea arintzera. Horregatik diot, inguruari begira: 
nola da posible (liteke) horrenbeste sufritzaile egotea? Edo bestela, ni ote naiz dorpe 
erabatekoa? Eta edozein kasutan (edonola): dorpeokzer? 

ERANTZUN IEZAIEZU GALDERA HAUEI: 



• Testuaren egilea baldar samarra da ordenagailu kontuetan; eta zu, 
zertan zara baldarra? 

• Trebetasun bereziren bat ere edukiko duzu, ezta? 

• Zure inguruan baldarkeria xelebreren bat ezagutzen al duzu? 
Trebetasun bereziren bat? 



